غادي اسافر فريق الوداد الرياضي لمدينة افران باش اديرو تجمع تدريبي السيمانة لمن بعد العيد، باش ادربوا قبل ما يبدا الدوري الاحترافي لكرة القدم. وقرر عموتة امشيو لإفران باش اترينيو باش اخلي اكون معسكر مغلق اركزوا في اللاعبين على التداريب، خصوصا من بعد عطلة العيد، لتقدر تأثر على اللياقة البدينة ديال بعض اللاعبين، لغادي اياكلوا اللحم بزاف يوم العيد. وغادي اكون المعسكر ديال إفران هو آخر معسكر للوداد قبل ما يبدا الدوري الاحترافي، لغادي اكون الوداد مفروض عليه اضارب باش احافظ على اللقب ديالو لفاز بيه العام الماضي. وكيحاول عموتة ادير معسكرات في كل وقت كيكون خاوي لأنه عارف أن الوداد تابعها بزاف ديال الماتشات هاد العام، وباغين انافسوا على لقب كأس العرش، والبطولة، ومازال لاعبين على العصبة الإفريقية، وحتى الى تقصاو غادي اشاركوا في النسخة المقبلة عوتاني. 
الوداد غادين اسافروا بعد العيد باش ادبروا برا كازا